ગંભીર ઘટના હોવાથી એનઆઇએને તપાસ સોંપવામાં આવી હતી. ત્યારબાદ સલ્લાએ જામીન મેળવવા માટે સુપ્રીમ કોર્ટ સુધી અરજીઓ કરી પરંતુ ગુનાની ગંભીરતાને લઇ એક પણ કોર્ટે તેને જામીન આપ્યા નથી. પરંતુ સુપ્રીમ કોર્ટે કેસ ત્રણ મહિનામાં પુરો કરવા આદેશ આપ્યો હતો. કેસ ત્રણ મહિનામાં પુરો ન થતા સલ્લાએ ફરી સુપ્રીમ કોર્ટમાં અરજી કરી હતી. જેમાં એનઆઇએએ એવી રજૂઆત કરી હતી કે, આ કેસમાં મંજૂરી આપનાર સતીષ ચંદ્ર, ડો. રાજદીપસિંહ ઝાલા, મુંબઇ એફએસએલના અધિકારી એ.ડી. રાઠોડ, અમદાવાદ એફએસએલ અધિકારી ડી.જી. શાહ, ધરમરાજ છાબરા, મુંબઇ એનઆઇએના એસપી વિક્રમ ખલાટેની જુબાની બાકી છે જેથી કોર્ટે હજુ સમય આપવો જોઇએ. ત્યારબાદ કોર્ટે વધુ 21 દિવસનો સમય આપ્યો છે.